લખનૌ: ૧૨ જુલાઈએ ઉત્તર પ્રદેશ વિધાનસભાના બજેટ સત્ર દરમિયાન વિરોધ પક્ષના નેતાની બેઠક નીચે એક સફેદ પાઉડર મળતાં હડકંપ મચી ગયો હતો. જોકે ફોરેન્સિક લેબના સિનિયર અધિકારીઓના જણાવ્યા મુજબ આ સફેદ પાઉડરનાં સેમ્પલમાં એક્સપ્લોઝિવ (વિસ્ફોટક પદાર્થો) હોવાના કોઈ પુરાવા મળ્યા નથી. આગ્રાની ફોરેન્સિક લેબની તપાસમાં આ વાત બહાર આવી છે. જોકે યોગી સરકારનો દાવો છે કે પાઉડરનાં સેમ્પલ હજુ સુધી આગ્રા લેબને મોકલવામાં આવ્યાં જ નથી.